पाएं अपने शहर की ताज़ा ख़बरें और फ्री ई-पेपरडाउनलोड करें
लॉक डाउन रिटर्न में बुधवार को पहले दिन पुलिस तल्ख दिखी। मुख्य बाजार के अलावा गली मोहल्लाें में पहुंच कर दुकानदारों को नियमानुसार दुकान खोलने की सलाह दी। इस दौरान गुदरी बाजार में एक जेनरल स्टोर खुली अवस्था में मिली। पुलिस टीम को देख दुकानदार जल्दी-जल्दी शटर गिराने लगा जिस पर डीएसपी प्रीतिश कुमार ने दुकानदार की जमकर क्लास ली। उन्होंने कहा कि 11 बजे का मतलब 11 बजे शटर में ताला लग जाना चाहिए। कल से यह सब नहीं चलेगा। दुकान खुली अवस्था में मिली तो जेल भेज दूंगा।
लॉक डाउन आपकी सुरक्षा के लिए लगाया गया है ताकि कोरोना का चैन टूट सके। पुलिस को देख चोरी छिपी दुकान का शटर खोलने वाले दुकानदार धड़ा-धड़ दुकान बंद करने लगे। इसके बाद पुलिस की टीम मारवाड़ी बाजार की ओर बढ़ी यहां कई कपड़ा की दुकानें खुली हुई थी। पुलिस टीम को देख दुकानदार अपना-अपना शटर गिराकर दुकान के अंदर ही दुबक गए। इस बाजार में कई ऐसे दुकान हैं जो दुकानदार के घर का रास्ता भी है। बताया गया है कि ऐसे लोग शटर उठाकर दुकान में ग्राहक को घुसा लेते हैं। जिसे बाद में मौका पाकर निकाल दिया जाता है। शहर के स्टेशन चौक पर कई ऐसे दुकान है जिसमें शटर अथवा किवाड़ नहीं है। चुकी चौक की अधिकतर दुकानें राउंड दी क्लॉक खुली रहती है। ऐसी स्थिति में दुकानदार सिर्फ दुकान के आगे कपड़ा का पर्दा गिरा देते हैं और अंदर बैठक कर दुकानदारी करते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn